describere teneatur, et sub pena pro quolibet et vice qualibet si contra fecerit X libras coronatorum fisci comodis ipso facto aplicanda et privationis officii. 
 Quod notarii curie non recipiant pro deffenssionibus impede inquisitionis nisi solidos quinque
 Item quod cum notarii curie pro deffenssionibus ponendis seu alligandis impede inquisitionum sint multotiens exacturi et pro premissis a subditis ultra modum extorquere pecunias tonentur, dignetur nobis per sua privilegia concedere ut notarii curie abinde in antea non possint nec valeant pro deffenssionibus eorum ponendis et alligandis impede inquisitionum recipere ultra solidos quinque parvorum et quod pro illo pretio deffenssiones quascumque cujuscumque cause parve vel magne fuerint seu etiam pro quocumque delicto parvo vel magno in pede inquisitionum alligare teneantur sub pena certa si vero pro comprobatione talium deffensionum testes notarios audire opporteret et tunc pro examinatione cujuslibet testis recipere possit et valeat solidos duos parvorum et non ultra.  Responsio : Placet nobis et sic volumus observari ut petitur per notarios curie prelibate. 
 De verbis injuriosis
 Item quod cum homines dicte civitatis multotiens inter se ad verba injuriosa prorumpunt et curia de talibus verbis injuriosis inquisitionem faciat non obstante quod partes inter se pacem fecerint et injurie remissionem, dignetur per sua privilegia nobis concedere quod abinde in antea curia non possit de verbis injuriosis inquisitionem facere si partes pacem fecerint infra octo dies a die injurie facte seu dicte computandos.  Responsio : Placet nobis sic observari ut petitur, nisi forte injurie dicte forent in presentia officialium curie prelibate. 
 De cancellatione inquisitionum absolutoriarum
 Item quod cum secundum reginalia statuta notarii curie inquisitiones quas judex curie absolutas in cartulariis curiarum manu propria decretavit teneantur absque absolutorum requisitione cancellare et absque aliquo primo licet ipsi contrarium cotidie faciant a subditis 
